

OTSUS EELNÕU

|  |  |
| --- | --- |
| Kiiu | xx. november 2024 nr xx |

**Isikliku kasutusõiguse seadmine**

**Eesti Lairiba Arenduse Sihtasutuse**

**kasuks Kolga-Aabla tee T1 katastriüksusele**

Eesti Lairiba Arenduse Sihtasutus (äriregistri registrikood 90010094, asukoht Harju maakond, Tallinn, Kesklinna linnaosa, Narva mnt 5, 10117) volitatud esindaja Jelena Mets esitas 08.11.2024 taotluse (reg 08.11.2024 nr 8-5/3879) isikliku kasutusõiguse seadmiseks Kuusalu vallale kuuluvale Kolga-Aabla külas asuvale Kolga-Aabla tee T1 (kinnistusregistri registriosa nr 23117250, katastritunnus 35301:001:1169, pindala 16557 m2, sihtotstarve transpordimaa 100%) katastriüksusele. Isikliku kasutusõiguse seadmist taotletakse Eesti Lairiba Arenduse Sihtasutuse kasuks OÜ Raba Projekt’i poolt koostatud projekti nr 2779.T.24 „Liivaranna kinnistu sidevarustus Kolga-Aabla külas Kuusalu vallas Harjumaal“ põhjal sidevõrgu väljaehitamiseks, omamiseks ning kasutajal lasuva võrgu arendamiskohustuse täitmise tagamiseks, sideliinide remontimiseks, hooldamiseks, asendamiseks, kasutamiseks, kasutusse andmiseks ja muul viisil ekspluateerimiseks sidevõrgu talituse tagamise eesmärgil. Isikliku kasutusõigust taotletakse vastavalt otsuse lisas toodud ala plaanil näidatud asukohas Kolga-Aabla tee T1 (kinnistusregistri registriosa nr 23117250, katastritunnus 35301:001:1169, pindala 16557 m2, sihtotstarve transpordimaa 100%) katastriüksusele taotletav koormatava ala pindala on ligikaudu 7 m2 (Lisa) ja Maa-ameti piiratud asjaõiguste ja sundvalduste ruumiandmete esitamise rakenduses on koormatava ala ruumiandmete tunnus 476113.

Asjaõigusseaduse (edaspidi AÕS) § 158¹ lõike 1 kohaselt on kinnisasja omanik kohustatud taluma oma kinnisasjal tehnovõrku või -rajatist ja lubama selle ehitamist kinnisasjale, kui tehnovõrk või - rajatis on vajalik avalikes huvides ja puudub muu tehniliselt ning majanduslikult otstarbekam võimalus tehnovõrguga või -rajatisega liituda sooviva isiku tarbimiskoha ühendamiseks tehnovõrguga või -rajatisega või tehnovõrgu või -rajatise arendamiseks.

Asjaõigusseaduse rakendamise seaduse (edaspidi AÕSRS) § 154 lõike 1 kohaselt kui tehnovõrgu

või -rajatise talumise kohustus tuleneb AÕSRS § 152 lõigetest 1 või 2 ning kinnisasja omaniku ja tehnovõrgu või -rajatise omaniku vahel ei ole kehtivat lepingut tehnovõrgu või -rajatise talumise kohustuse eest makstava tasu suuruse kohta, on kinnisasja omanikul õigus nõuda tasu tehnovõrgu või -rajatise talumise eest AÕSRS §-des 155 ja 156 sätestatud suuruses ja korras. AÕSRS § 155 lõike 1 kohaselt talumistasu suurus aastas on 3,5 protsenti maa maksustamishinnast korrutatuna kitsenduse ruumilise ja sisulise ulatuse koefitsientidega. Sama paragrahvi lõike 3 järgi kitsenduse sisulise ulatuse eelduslikud koefitsiendid on sätestatud AÕSRS lisas. Seega seatakse isiklik kasutusõigus käesoleval juhul tasuta.

Lähtudes kohaliku omavalitsuse korralduse seaduse § 6 lõike 3 punktist 1 ja § 22 lõike 1 punktist 61, Kuusalu Vallavolikogu 29.09.2005 määruse nr 23 „Kuusalu valla põhimääruse kehtestamine“ § 77 lõike 1 punktidest 1 ja 2, § 77 lõike 2 punktist 2 ja § 77 lõikest 3 ning Eesti Lairiba Arenduse Sihtasutuse volitatud esindaja Jelena Mets’a 08.11.2024 esitatud taotlusest (reg 08.11.2024 nr 8-5/3879), Kuusalu Vallavolikogu

**otsustab:**

1. Anda nõusolek seada isiklik kasutusõigus Kuusalu valla omandis olevale Kolga-Aabla tee T1 (kinnistusregistri registriosa nr 23117250, katastritunnus 35301:001:1169, pindala 16557 m2, sihtotstarve transpordimaa 100%) katastriüksusele), vastavalt isikliku kasutusõigusega koormatava ala plaanil (Lisa) näidatud asukohas, pindalaga ligikaudu 7 m2, Eesti Lairiba Arenduse Sihtasutuse (äriregistri registrikood 90010094) kasuks.
2. Anda nõusolek Eesti Lairiba Arenduse Sihtasutusel (äriregistri registrikood 90010094) ehitada ja omada otsuse punktis 1. nimetatud katastriüksusel avaliku teenuse osutamiseks vajalikku tehnovõrku või -rajatist ning teostada töid, mis on vajalikud tehnovõrgu või -rajatise ehitamiseks, hooldamiseks, korrashoiuks, remontimiseks, likvideerimiseks.
3. Määrata katastriüksuse omanikule Kuusalu vallale makstav tasu, mis on võrdne katastriüksusel paikneva tehnovõrgu või -rajatise talumise eest seadusega kehtestatud makstava tasu suurusega ja vastavalt seaduses sätestatud korras ehk käesoleval juhul tasuta.
4. Anda nõusolek isiklik kasutusõigus seada tähtajatult, kuid isikliku kasutusõiguse võib lõpetada poolte vahelise notariaalselt tõestatud kokkuleppega või muudel seaduses sätestatud alustel.
5. Nõustuda isikliku kasutusõiguse seadmisega tingimusel, et Eesti Lairiba Arenduse Sihtasutus (äriregistri registrikood 90010094) korraldab isikliku kasutusõigusega koormamise lepingu sõlmimise ja tasub lepingute sõlmimisega seotud kulutused.
6. Volitada Kuusalu Vallavalitsust sõlmima punktides 1. nimetatud katastriüksusele isikliku kasutusõigusega koormamise leping.
7. Otsus jõustub teatavakstegemisest.
8. Otsust on võimalik vaidlustada Tallinna Halduskohtus või esitada vaie Kuusalu Vallavolikogule 30 päeva jooksul otsuse teatavakstegemisest arvates.

|  |
| --- |
| (allkirjastatud digitaalselt) |
| Ulve Märtson |
| volikogu esimees |

Lisa:

1. Isikliku kasutusõiguse ala plaan (KLT2169\_pln\_35301\_001\_1169.pdf)