

OTSUS EELNÕU

|  |  |
| --- | --- |
| Kiiu | xx. november 2024 nr xx |

**Isikliku kasutusõiguse seadmine**

**Elektrilevi OÜ kasuks Andineeme tee L1 ja**

**Andineeme tee L2 katastriüksustele**

Elektrilevi OÜ (äriregistri registrikood 11050857, asukoht Veskiposti 2, 10138 Tallinn) volitatud esindaja Adele Margarita Pärna esitas 28.10.2024 taotluse (reg 28.10.2024 nr 8-5/3756) isikliku kasutusõiguse seadmiseks Kuusalu vallale kuuluvatele Andineeme külas asuvatele Andineeme tee L1 (kinnistusregistri registriosa nr 13125902, katastritunnus 35201:002:0613, pindala 3447 m2, sihtotstarve transpordimaa 100%) ja Andineeme tee L2 (kinnistusregistri registriosa nr 13125902, katastritunnus 35201:002:0876, pindala 959 m2, sihtotstarve transpordimaa 100%), katastriüksustele. Isikliku kasutusõiguse seadmist taotletakse Elektrilevi OÜ kasuks AS KH Energia-Konsult’i poolt koostatud projekti nr LC2268 „Ojaääre tee 2, Andineeme küla, Kuusalu vald, Harju maakond liitumine madalpingel“ põhjal elektrivõrgu väljaehitamiseks, omamiseks ning kasutajal lasuva võrgu arendamiskohustuse täitmise tagamiseks, elektriliinide remontimiseks, hooldamiseks, asendamiseks, kasutamiseks, kasutusse andmiseks ja muul viisil ekspluateerimiseks elektrivõrgu talituse tagamise eesmärgil.

Isikliku kasutusõigust taotletakse vastavalt otsuse lisades toodud alade plaanidel näidatud asukohtades. Andineeme tee L1 (katastritunnus 35201:002:0613) katastriüksusele taotletav koormatava ala pindala on ligikaudu 78 m2 (Lisa 1) ja Maa-ameti piiratud asjaõiguste ja sundvalduste ruumiandmete esitamise rakenduses on koormatava ala ruumiandmete tunnus 447911. Andineeme tee L2 (katastritunnus 35201:002:0876) katastriüksusele taotletav koormatava ala pindala on ligikaudu 41 m2 (Lisa 2) ja Maa-ameti piiratud asjaõiguste ja sundvalduste ruumiandmete esitamise rakenduses on koormatava ala ruumiandmete tunnus 447910.

Asjaõigusseaduse (edaspidi AÕS) § 158¹ lõike 1 kohaselt on kinnisasja omanik kohustatud taluma oma kinnisasjal tehnovõrku või -rajatist ja lubama selle ehitamist kinnisasjale, kui tehnovõrk või - rajatis on vajalik avalikes huvides ja puudub muu tehniliselt ning majanduslikult otstarbekam võimalus tehnovõrguga või -rajatisega liituda sooviva isiku tarbimiskoha ühendamiseks tehnovõrguga või -rajatisega või tehnovõrgu või -rajatise arendamiseks.

Asjaõigusseaduse rakendamise seaduse (edaspidi AÕSRS) § 154 lõike 1 kohaselt kui tehnovõrgu

või -rajatise talumise kohustus tuleneb AÕSRS § 152 lõigetest 1 või 2 ning kinnisasja omaniku ja tehnovõrgu või -rajatise omaniku vahel ei ole kehtivat lepingut tehnovõrgu või -rajatise talumise kohustuse eest makstava tasu suuruse kohta, on kinnisasja omanikul õigus nõuda tasu tehnovõrgu või -rajatise talumise eest AÕSRS §-des 155 ja 156 sätestatud suuruses ja korras. AÕSRS § 155 lõike 1 kohaselt talumistasu suurus aastas on 3,5 protsenti maa maksustamishinnast korrutatuna kitsenduse ruumilise ja sisulise ulatuse koefitsientidega. Sama paragrahvi lõike 3 järgi kitsenduse sisulise ulatuse eelduslikud koefitsiendid on sätestatud AÕSRS lisas. Seega seatakse isiklik kasutusõigus käesoleval juhul tasuta.

Lähtudes kohaliku omavalitsuse korralduse seaduse § 6 lõike 3 punktist 1 ja § 22 lõike 1 punktist 61, Kuusalu Vallavolikogu 29.09.2005 määruse nr 23 „Kuusalu valla põhimääruse kehtestamine“ § 77 lõike 1 punktidest 1 ja 2, § 77 lõike 2 punktist 2 ja § 77 lõikest 3 ning Elektrilevi OÜ volitatud esindaja Adele Margarita Pärna 28.10.2024 esitatud taotlusest (reg 28.10.2024 nr 8-5/3756), Kuusalu Vallavolikogu

**otsustab:**

1. Anda nõusolek seada isiklik kasutusõigus Kuusalu valla omandis olevatele järgmistele katastriüksusele vastavalt isikliku kasutusõigusega koormatava ala plaanidel näidatud ulatuses ja asukohas (Lisad 1 ja 2) Elektrilevi OÜ (äriregistri registrikood 11050857) kasuks.
   1. Andineeme tee L1 (kinnistusregistri registriosa nr 13125902, katastritunnus 35201:002:0613, pindala 3447 m2, sihtotstarve transpordimaa 100%), taotletav koormatava ala pindala on ligikaudu 78 m2 (Lisa 1).
   2. Andineeme tee L2 (kinnistusregistri registriosa nr 13125902, katastritunnus 35201:002:0876, pindala 959 m2, sihtotstarve transpordimaa 100%), taotletav koormatava ala pindala on ligikaudu 41 m2 (Lisa 2).
2. Anda nõusolek Elektrilevi OÜ-l (äriregistri registrikood 11050857) ehitada ja omada otsuse punktides 1.1. ja 1.2. nimetatud katastriüksustel avaliku teenuse osutamiseks vajalikku tehnovõrku või -rajatist ning teostada töid, mis on vajalikud tehnovõrgu või -rajatise ehitamiseks, hooldamiseks, korrashoiuks, remontimiseks, likvideerimiseks.
3. Määrata katastriüksuste omanikule Kuusalu vallale makstav tasu, mis on võrdne katastriüksustel paikneva tehnovõrgu või -rajatise talumise eest seadusega kehtestatud makstava tasu suurusega ja vastavalt seaduses sätestatud korras ehk käesoleval juhul tasuta.
4. Anda nõusolek isiklik kasutusõigus seada tähtajatult, kuid isikliku kasutusõiguse võib lõpetada poolte vahelise notariaalselt tõestatud kokkuleppega või muudel seaduses sätestatud alustel.
5. Nõustuda isikliku kasutusõiguse seadmisega tingimusel, et Elektrilevi OÜ (äriregistri registrikood 11050857) korraldab isikliku kasutusõigusega koormamise lepingute sõlmimise ja tasub lepingute sõlmimisega seotud kulutused.
6. Volitada Kuusalu Vallavalitsust sõlmima punktides 1.1. ja 1.2. nimetatud katastriüksustele isikliku kasutusõigusega koormamise lepingud.
7. Otsus jõustub teatavakstegemisest.
8. Otsust on võimalik vaidlustada Tallinna Halduskohtus või esitada vaie Kuusalu Vallavolikogule 30 päeva jooksul otsuse teatavakstegemisest arvates.

|  |
| --- |
| (allkirjastatud digitaalselt) |
| Ulve Märtson |
| volikogu esimees |

Lisad:

1. Isikliku kasutusõigusega koormatava ala plaan (IKÕ\_plaan\_Andineeme\_tee\_L1.pdf)
2. Isikliku kasutusõigusega koormatava ala plaan (IKÕ\_plaan\_Andineeme\_tee\_L2.pdf)